Doložka vybraných vplyvov

	1. Základné údaje

	Názov materiálu

	Vládny návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov


	Predkladateľ (a spolupredkladateľ)

	[bookmark: _GoBack]Vláda Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	24.06.2026 – 02.07.2026

	Predpokladaný termín predloženia na pripomienkové konanie
	06.07.2026 – 24.07.2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	26.8.2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

K čl. I
Úprava zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) reaguje na závery kontrol agentúr dočasného zamestnávania, ktoré vykonali inšpektoráty práce za účelom monitorovania stavu v oblasti dočasného prideľovania zamestnancov na výkon prác u užívateľských zamestnávateľov a zisťovania dodržiavania príslušných právnych predpisov. V oblasti agentúrneho zamestnávania aktuálne absentuje priebežná evidencia dočasného prideľovania zamestnancov v reálnom čase, čo sťažuje účinnosť a efektívnosť výkonu kontrolnej činnosti. Z aplikačnej praxe vyplýva potreba legislatívnej úpravy v zákone o službách zamestnanosti za účelom zamedzenia zastretého dočasného prideľovania a prenájmu pracovnej sily inej právnickej alebo fyzickej osobe bez dodržania zákonných podmienok dočasného pridelenia.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

K čl. I
Cieľom návrhu zákona o službách zamestnanosti je zvýšiť účinnosť a efektívnosť kontrolných mechanizmov obchádzania právnych predpisov v oblasti dočasného agentúrneho zamestnávania a zamedziť vzniku schém zastretého dočasného prideľovania, a to nasledovnými opatreniami: 
· zavedenie povinnosti agentúry dočasného zamestnávania priebežne informovať Ústredie práce, sociálnych vecí a rodiny o začatí a skončení dočasného pridelenia zamestnanca na výkon práce u užívateľského zamestnávateľa s cieľom posilniť oznamovacie povinnosti a zabezpečiť systematickú evidenciu údajov o dočasne pridelených zamestnancoch, mieste výkonu ich práce a užívateľskom zamestnávateľovi v reálnom čase,
· vylúčenie možnosti prevodu povolenia na vykonávanie činnosti agentúry dočasného zamestnávania za účelom zamedzenia špekulatívneho predaja povolenia na vykonávanie činnosti agentúry dočasného zamestnávania. 
K čl. II
Za účelom zvýšenia účinnosti a efektívnosti kontrolnej činnosti v oblasti dočasného agentúrneho zamestnávania sa nadväzne na úpravy zákona o službách zamestnanosti navrhuje v zákone č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov rozšírenie rozsahu inšpekcie práce vykonávaním dozoru nad dodržiavaním navrhovanej povinnosti agentúr dočasného zamestnávania.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Ústredie práce, sociálnych vecí a rodiny, úrady práce, sociálnych vecí a rodiny, Národný inšpektorát práce, inšpektoráty práce, agentúry dočasného zamestnávania, zamestnanci


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Alternatíva 0 – ponechanie súčasného stavu 

Ponechanie súčasného stavu a neprijatie predložených návrhov legislatívnych úprav nepovedie k odstráneniu problémov popísaných v bode 2 a nedosiahnu sa ciele uvedené v bode 3 doložky. Úprava návrhu zákona vytvára právny základ na posilnenie transparentnosti a efektívnejšiu ochranu trhu práce v oblasti dočasného agentúrneho zamestnávania.


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka:

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Preskúmanie účelnosti predkladaného materiálu bude vykonávané priebežne po nadobudnutí jeho účinnosti, najneskôr do dvoch rokov od jej účinnosti,  skôr v prípade prípravy prípadného návrhu novelizácie predloženej právnej úpravy.
Kritéria, na základe ktorých dôjde k preskúmaniu účelnosti predkladaného materiálu v rozsahu čl. I a II návrhu zákona:
· počet uložených pokút agentúram dočasného zamestnávania za nedodržanie zákonnej povinnosti,  
· počet povolení na vykonávanie činnosti agentúry dočasného zamestnávania.
 

	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).
                
Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Po ukončení vyhodnotenia medzirezortného pripomienkového konania predkladateľ upustil od nasledovných navrhovaných právnych úprav v čl. I:
· evidencia a posudzovanie voľných pracovných miest,
· úprava podmienky, že na vydanie potvrdenia o možnosti obsadenia voľného pracovného miesta, ktoré obsahuje súhlas a na udelenie povolenia na zamestnanie sa vyžaduje zaradenie oznámeného voľného pracovného miesta do evidencie voľných pracovných miest,
· zavedenie podmienky pre zamestnávateľa, aj užívateľského v prípade dočasného prideľovania, že musí mať splnené daňovo-odvodové povinnosti na účel získania potvrdenia o možnosti obsadenia voľného pracovného miesta, ktoré obsahuje súhlas,
· úprava podmienky na výkon zamestnania štátnych príslušníkov tretích krajín s nedostatkom pracovnej sily
· elektronizácia informačných povinností pri zamestnávaní štátnych príslušníkov tretích krajín a oznamovania voľných pracovných miest,
· oznamovanie voľných pracovných miest agentúrou dočasného zamestnávania,
· zmena spôsobu preukazovania invalidity občana so zdravotným postihnutím na účely poskytovania služieb zamestnanosti a realizácie aktívnych opatrení na trhu práce zameraných na podporu zamestnávania občanov so zdravotným postihnutím.
Zároveň bol z návrhu zákona vypustený pôvodný čl. III.
Upustením od uvedených úprav v čl. I a vypustením pôvodného čl. III nedochádza v bode 9 doložky k zmene v identifikácii vplyvu na rozpočet verejnej správy, vplyvu na rozpočty obcí a vyšších územných celkov a na limit verejných výdavkov, nedochádza ani k zmene v identifikácii vplyvu na podnikateľské prostredie, sociálneho vplyvu, vplyvu na životné prostredie, vplyvu na informatizáciu spoločnosti a vplyvu na manželstvo, rodičovstvo a rodinu.
K zmene identifikácie vplyvu dochádza v prípade vplyvu služieb verejnej správy na občana a vplyvu na procesy služieb vo verejnej správe. Identifikovaný pozitívny vplyv služieb verejnej správy na občana a negatívny vplyv na procesy služieb vo verejnej správe sa vypustením právnej úpravy v čl. I týkajúcej sa zmeny spôsobu preukazovania invalidity občana so zdravotným postihnutím na účely poskytovania služieb zamestnanosti a realizácie aktívnych opatrení na trhu práce mení na žiadny vplyv.
Uvedené zmeny návrhu zákona predstavujú zúženie rozsahu navrhovaných právnych úprav oproti návrhu, ktorý bol predmetom predbežného posúdenia vybraných vplyvov a medzirezortného pripomienkového konania. Upustením od uvedených právnych úprav po medzirezortnom pripomienkovom konaní nedochádza k vzniku nových vybraných vplyvov v bode 9. doložky.


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Ing. Ľuboslav Svoboda, luboslav.svoboda@employment.gov.sk, +421 2 2046 1356 
Ing. Marian Galan, marian.galan@employment.gov.sk, +421 2 2046 1235


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Navrhované zmeny vychádzajú z vykonanej kontrolnej činnosti, poznatkov aplikačnej praxe a údajov v pôsobnosti rezortu práce, sociálnych vecí a rodiny.


	13. Stanovisko Komisie na posudzovanie vybraných vplyvov z PPK č. 107/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada predkladateľa v Doložke vybraných vplyvov vyznačiť v časti 9. Vybrané vplyvy materiálu negatívny vplyv na podnikateľské prostredie a zároveň negatívny vplyv na MSP.
Odôvodnenie: Vybrané oblasti, ktoré sú predmetom návrhu zákona predstavujú aj negatívne vplyvy na podnikateľské prostredie.

K vplyvom na podnikateľské prostredie
Komisia žiada predkladateľa v Analýze vplyvov na podnikateľské prostredie v časti 3.4 „Iné vplyvy na podnikateľské prostredie“ uviesť, že zavedenie podmienky pre zamestnávateľa, aj užívateľského v prípade dočasného prideľovania, musí mať splnené daňovo-odvodové povinnosti na účel získania potvrdenia o možnosti obsadenia voľného pracovného miesta, ktoré obsahuje súhlas" a "Oznamovanie začatia a skončenia dočasného pridelenia" predstavujú okrem pozitívnych aj negatívne vplyvy na podnikateľské prostredie v procese zavedenia regulácie.
Komisia žiada predkladateľa o kvantifikáciu odhadovaných nákladov/úspor regulácie v Analýze vplyvov na podnikateľské prostredie, a to v každom prípade, v ktorom je takáto kvantifikácia možná, pričom jedným z riešení je využitie modelového výpočtu na jeden dotknutý podnikateľský subjekt.


K vplyvom na informatizáciu spoločnosti
Komisia súhlasí, že predložený materiál má vplyv na informatizáciu spoločnosti. Komisia však navrhuje v analýze na informatizáciu spoločnosti  v časti 6.4. zosúladiť bod 6.4.1 až 6.4.3., nakoľko túto časť je nutné chápať ako celok. Ak v bode 6.4.1. predkladateľ odpovie, že sa o tento tip konania nejedná, nemôže byť ani elektronické ani v súlade s e-Gov. Vo všetkých týchto troch bodoch sa predkladateľ pýta na konanie špecifikované v otázke k bodu 6.4.1.  

K vplyvom na služby verejnej správy pre občana
Komisia po preskúmaní predmetného materiálu súhlasí s vyznačením pozitívneho vplyvu na služby verejnej správy pre občana a nesúhlasí s vyznačeným pozitívnym vplyvom na procesy služieb vo verejnej správe. Komisia navrhuje predkladateľovi vyznačiť negatívny vplyv na procesy služieb vo verejnej správe v doložke vybraných vplyvov.
Odôvodnenie: Vznik nových povinností pre orgán verejnej správy, ktoré uvádza aj predkladateľ v bode 7.3.2 analýzy, predpokladá negatívny dopad na procesy služieb vo verejnej správe. 
Komisia rovnako navrhuje predkladateľovi v bode 7.2.1 a v bode 7.2.2 analýzy vyčísliť finančnú a časovú úsporu pre občana.

Ku goldplatingu (všeobecne)
Komisia upozorňuje, že v dôsledku nepredloženia tabuliek zhody k predkladanému návrhu zákona nie je možné posúdiť existenciu goldplatingu.


Vyhodnotenie pripomienok:

K doložke vybraných vplyvov
Pripomienka akceptovaná
Negatívny vplyv na podnikateľské prostredie a na MSP bol vyznačený.

K vplyvom na podnikateľské prostredie
Pripomienka akceptovaná čiastočne.
Časť 3.4 bola doplnená.
Čiastočne sa stotožňujeme s pripomienkou, že navrhovaná úprava predstavuje negatívny vplyv na podnikateľské prostredie, a to z dôvodu sprísnenia podmienok na vydanie potvrdenia o možnosti obsadenia voľného pracovného miesta. Navrhovaná úprava zavádza ako podmienku na vydanie potvrdenia splnenie daňových a odvodových povinností zamestnávateľa, čím dochádza k regulačnému sprísneniu podmienok pre časť podnikateľských subjektov. Zároveň však nezavádza zamestnávateľom nové administratívne, finančné ani informačné povinnosti. Splnenie daňových a odvodových povinností je existujúcou zákonnou povinnosťou a navrhovaná úprava iba stanovuje jej zohľadnenie pri vydávaní potvrdenia o možnosti obsadenia voľného pracovného miesta. Zamestnávateľ nie je povinný predkladať potvrdenia ani iné doklady preukazujúce splnenie tejto podmienky. Splnenie podmienky bude úrad práce, sociálnych vecí a rodiny overovať z úradnej moci prostredníctvom údajov, ktoré má k dispozícii alebo ktoré získa od príslušných inštitúcií. Negatívny vplyv na podnikateľské prostredie vyplýva výlučne zo sprísnenia podmienok na vydanie potvrdenia, nakoľko navrhovaná úprava nezakladá dodatočnú administratívnu ani finančnú záťaž pre podnikateľské subjekty.
Nestotožňujeme sa s názorom, že zavedenie priebežnej oznamovacej povinnosti o začatí a skončení dočasného pridelenia predstavuje negatívny vplyv na podnikateľské prostredie. Navrhovaná úprava nezavádza novú informačnú povinnosť ani nevyžaduje vedenie novej evidencie. Agentúry dočasného zamestnávania už v súčasnosti vedú údaje o začatí a skončení dočasného pridelenia zamestnancov a poskytujú ich za účelom spracovania správy o svojej činnosti. Navrhovaná úprava zavádza okamih ich oznamovania, keď namiesto ich možného súhrnného poskytovania za dlhšie časové obdobie budú údaje oznamované priebežne. Na základe aplikačnej praxe už aktuálne mnohé agentúry dočasného zamestnávania evidujú údaje priebežne počas kalendárneho roka. Priebežné oznamovanie zároveň znižuje administratívnu náročnosť spojenú s jednorazovým spracovaním väčšieho objemu údajov a umožňuje ich poskytovanie v čase, keď vzniknú. Keďže navrhovaná úprava nevyžaduje získavanie nových údajov, vytváranie novej evidencie ani vykonávanie nových administratívnych úkonov nad rámec existujúcich procesov, nepovažujeme navrhovanú úpravu za negatívny vplyv na podnikateľské prostredie.
K požiadavke na kvantifikáciu odhadovaných nákladov a úspor regulácie na základe posúdenia možnosti kvantifikácie odhadovaných vplyvov pri všetkých navrhovaných úpravách uvádzame, že charakter navrhovaných úprav predstavuje predovšetkým spresnenie podmienok uplatňovania existujúcich právnych inštitútov, zvýšenie transparentnosti trhu práce, odstránenie aplikačných nedostatkov, elektronizáciu existujúcich procesov a zefektívnenie výkonu verejnej správy. Navrhované úpravy nepredstavujú zavedenie nových administratívnych alebo finančných povinnosti. Ide o úpravu reflektujúcu existujúcu aplikačnú prax alebo o zmeny, ktorých prínosy sa prejavujú najmä vo zvýšení transparentnosti, právnej istoty, efektívnosti fungovania trhu práce a obmedzení zneužívania existujúcej právnej úpravy. Tieto úpravy majú kvalitatívny charakter bez priameho vytvorenia merateľných nákladov alebo úspor na úrovni jednotlivých podnikateľských subjektov. Z uvedeného dôvodu nebolo možné pristúpiť ku kvantifikácii vplyvov navrhovanej právnej úpravy. Zároveň uvádzame, že vzhľadom na kvalitatívny charakter úprav nepovažujeme rozpracovanie kvantifikácie formou modelových výpočtov za metodicky prínosné z hľadiska zvýšenia presnosti výsledného hodnotenia vplyvov.

K vplyvom na informatizáciu spoločnosti
Pripomienka akceptovaná
Body 6.4.2. a 6.4.3. boli upravené nadväzne na bod 6.4.1.    

K vplyvom na služby verejnej správy pre občana
Pripomienka akceptovaná čiastočne
Negatívny vplyv na procesy služieb vo verejnej správe bol vyznačený.
Body 7.2.1 a 7.2.2 boli doplnené.
V porovnaní so súčasným právnym stavom nebude musieť občan so zdravotným postihnutím preukazovať invaliditu rozhodnutím Sociálnej poisťovne na účely poskytovania služieb zamestnanosti a realizácie aktívnych opatrení na trhu práce, prípadne žiadať o zaslanie rozhodnutia alebo osobne navštíviť Sociálnu poisťovňu alebo úrad práce, sociálnych vecí a rodiny za účelom preukazovania invalidity. V prípade nepriamych finančných nákladov ide najmä o úsporu nákladov na dopravu (hromadná alebo individuálna doprava) pri návšteve Sociálnej poisťovne alebo úradu práce, sociálnych vecí a rodiny, ako aj o úsporu prípadných poštových nákladov. Tieto náklady sú individuálne a variabilné, nakoľko závisia najmä od miesta pobytu občana so zdravotným postihnutím a spôsobu komunikácie so Sociálnou poisťovňou a úradom práce, sociálnych vecí a rodiny (osobne, poštou alebo elektronicky). Z uvedeného dôvodu a vzhľadom na variabilitu dotknutých situácií nie je možné stanoviť reprezentatívny ani modelový odhad zníženia nepriamych finančných nákladov.
Navrhovaná úprava zjednoduší proces preukazovania invalidity občana so zdravotným postihnutím na účely poskytovania služieb zamestnanosti a realizácie aktívnych opatrení na trhu práce, čím sa skráti čas potrebný na splnenie zákonných podmienok, nakoľko občan nebude musieť iniciovať komunikáciu so Sociálnou poisťovňou a preukazovať úradu práce, sociálnych vecí a rodiny rozhodnutím Sociálnej poisťovne invaliditu a mieru poklesu schopnosti vykonávať zárobkovú činnosť. Presnú časovú úsporu však nie je možné jednoznačne kvantifikovať, nakoľko čas potrebný na získanie rozhodnutia Sociálnej poisťovne a na preukazovanie invalidity, ak ním občan so zdravotným postihnutím nedisponuje, sa líši v závislosti od individuálnych okolností prípadu, najmä od spôsobu komunikácie a miestnej dostupnosti Sociálnej poisťovne a tiež úradu práce, sociálnych vecí a rodiny. Z uvedeného dôvodu nie je možné stanoviť jednotný ani reprezentatívny časový údaj, ktorý by objektívne vystihoval časovú úsporu pre všetky dotknuté prípady.

Ku goldplatingu (všeobecne)
Berieme na vedomie
Tabuľka zhody bola doplnená k návrhu zákona.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

